**Pētījuma ētikas apspriešanas vadlīnijas noslēguma darba izstrādei**Jautājumu un risku apspriešanas un informēšanas rīks studentiem empīriskā pētījuma plānošanai

(apstiprināta ar 19.03.2021. LU PPMF dekānes norādījumu Nr. 30-14/130)

Šo vadlīniju mērķis ir palīdzēt studentiem strukturēti domāt par empīriskā pētījuma ētiskajiem jautājumiem un iespējamiem riskiem pirms empīriskā pētījuma sākuma. Tā ir arī rīks, ar kuru palīdzību students informē darba vadītāju un vienojas ar viņu par plānotajiem risinājumiem un izvērtētajiem riskiem. Šis process tiek rakstiski fiksēts šajā pētījuma ētikas veidlapā.

Pētījuma ētikas veidlapu izmanto, ja pētījumā tiek izmantotas tādas metodes kā anketēšana, intervēšana, fokusa grupas diskusija, vai novērošana neatkarīgi no tā, vai dati tiek iegūti klātienē vai elektroniski, un arī neatkarīgi no tā, vai dalībnieku demogrāfisko datu sadaļā tiek lūgti personas identifikācijas dati vai nē.

Pētījuma ētikas veidlapu izmanto arī, ja tiek analizēta ar cilvēku iesaisti iegūta informācija (piemēram, skolēnu atzīmes vai atbildes uz mācību uzdevumiem, izglītības iestādes personas lietas vai atmiņu institūciju informācija u.tml.). To izmanto arī, ja pētījumā tiek izmantota personas informācija, kas brīvi pieejama sociālajos tīklos vai citās interneta vietnēs.

Pētījuma ētikas veidlapa nav obligāti jāizmanto, ja pētījuma metode ir tikai publisko dokumentu analīze bez atsaucēm uz konkrētiem cilvēkiem vai jau gatavu datu kopu sekundārā analīze, kuros nav identificējami respondenti, kā arī, ja pētnieks pēta tikai sevi, savu praksi un refleksijas (piemēram, izmantojot personīgas dienasgrāmatas analīzi vai pašnovērojumus).

Vadlīnijām pievienots “Pētījuma ētikas veidlapas izmantošanas ceļvedis”(*1. pielikums*)

**Vispārīgā informācija**

|  |  |
| --- | --- |
| **Studējošā vārds, uzvārds:** |  |
| **Studiju programma:** |  |
| **Noslēguma darba tēma:** |  |
| **Noslēguma darba vadītājs:** |  |
| **Datums:** |  |

**Pētījuma ētikas jautājumi un iespējamie riski**(*aizpilda students, apstiprina noslēguma darba vadītājs. Sk. 1. pielikumu “Vadlīniju izmantošanas ceļvedis”. Neskaidrību gadījumā var sazināties ar PPMF Ētikas komisiju par pētījumiem ar cilvēku iesaisti:* [*etika.ppmf@lu.lv*](mailto:etika.ppmf@lu.lv))

Pētījuma veids

|  |  |
| --- | --- |
| **Pētījuma tips pēc cilvēku iesaistes veida** | **Saskaņots ar darba vadītāju (atzīmēt atbilstošo)** |
| **Vēstures pētījums:** Pētījumā izmanto tikai atmiņu institūciju (arhīvs, muzejs, bibliotēka) krājumos esošos nepublicētos personas datus par cilvēkiem, kas dzimuši pēc 1921. gada. Jautājumi, kas apspriežamie ar darba vadītāju:   * Kā tiek plānots informāciju sniegt apkopotā veidā? * Kā personu datu informācija tiks anonimizēta? | ◻  (***neaizpilda*** *A un B sadaļu un pāriet pie parakstu sadaļas*) |
| **Cits pētījuma tips ar cilvēku iesaisti** | ◻  (*aizpilda A un B sadaļu*) |

**A. Dalībnieku** **informēšanas un piekrišanas plāns** (*Students saskaņo ar darba vadītāju dalībnieku (vai to likumisko pārstāvju dalībniekiem jaunākiem par 13 gadiem vai, ja tiks vākta sensitīva informācija, 18 gadiem) informēšanas un piekrišanas procedūru*).

|  |  |  |
| --- | --- | --- |
|  | **Jautājumi, kas apspriežami ar darba vadītāju** | **Saskaņots ar darba vadītāju** |
| A1 | Kā pētījuma dalībnieki/likumiskie pārstāvji tiks rakstveidā informēti par pētījuma mērķi? ( *Ja plānots* ***neinformēt*** *par pētījuma un tajā ietverto darbību* ***patieso*** *mērķi, pamatot neinformēšanas nepieciešamību un procedūru, pierakstot brīvā formā zem tabulas)* | ◻ |
| A2 | Kā pētījuma dalībniekiem/likumiskajiem pārstāvjiem tiks rakstveidā izskaidrots, ka dalība pētījumā ir brīvprātīga un viņiem ir tiesības atteikties no dalības vai jebkurā brīdī izstāties no pētījuma? | ◻ |
| A3 | Kā pētījuma dalībnieki/likumiskie pārstāvji tiks rakstveidā informēti, ka viņu atbildes ir konfidenciālas un iegūtie dati tiks analizēti apkopotā veidā? | ◻ |
| A4 | Kā pētījuma dalībnieki/likumiskie pārstāvji tiks rakstveidā informēti, kā tiks izmantoti pētījuma rezultāti un kā ar tiem būs iespējams iepazīties? | ◻ |
| A5 | Kā pētījuma dalībnieki/likumiskie pārstāvji apstiprinās un rakstveidā fiksēs savu informēto piekrišanu dalībai pētījumā? | ◻ |

**Komentāri par informēšanas un piekrišanas plāniem (pēc vajadzības):**

**B. Risku analīze un to novēršanas plāni** (*Students apspriež ar darba vadītāju minētos riskus. Ja riski tiek identificēti, riska novēršanas plāns tiek fiksēts, pierakstot informāciju zem tabulas brīvā formā)*

|  |  |  |  |
| --- | --- | --- | --- |
|  | **Iespējamie riski** | **Vai risks pastāv? (lieko nosvītrot)** | **Izvērtēšana un novēršanas plāns saskaņots ar darba vadītāju** |
| B1 | Vai pētījums rada risku dalībnieku fiziskajai, psiholoģiskajai, sociālajai vai ekonomiskajai labklājībai? | Jā / Nē | ◻ |
| B2 | Vai tiks ievākti personas identificējošie dati vai sensitīva informācija? (*šajā gadījumā pierakstīt brīvā formā zem tabulas, kā tiks nodrošināta dalībnieku anonimitāte, kā un cik ilgi iegūti dati tiks saglabāti līdz to dzēšanai*) | Jā / Nē | ◻ |
| B3 | Vai pētījumā piedalīsies dalībnieki, kuri ir jaunāki par 13 gadiem vai, ja tiks vākta sensitīva informācija, 18 gadiem? (*šajā gadījumā norādīt brīvā formā zem tabulas, kā tiks iegūta dalībnieka likumiskā pārstāvja informēta piekrišana dalībai pētījumā*) | Jā / Nē | ◻ |
| B4 | Vai pētījumā piedalīsies īpašiem riskiem pakļautas personas (piem., mazi bērni, cilvēki ar smagām slimībām, psihiskiem traucējumiem u.tml.) vai personas, kuru dalību pētījumā var ierobežot normatīvie akti (militārpersonas, ieslodzītie u.tml.)? | Jā / Nē | ◻ |
| B5 | Vai pētījumā tiks izmantotas datu ievākšanas un diagnostikas metodes, kuru lietošanu ierobežo autortiesības, vai arī kuru izmantošanai nepieciešama īpaša kvalifikācija vai kvalificēta speciālista tieša pārraudzība? (*Atļauju to izmantot pievieno darba pielikumā)* | Jā / Nē | ◻ |

**Identificēto risku novēršanas plāns:**

**Parakstu sadaļa**

(*Aizpilda studējošais*)

Apstiprinu, ka (*atzīmēt atbilstošo*):

◻ izstrādājot noslēguma darbu, ievērošu iepriekš minētos pētniecības ētikas principus;

◻ pirms pētījuma datu vākšanas uzsākšanas ar noslēguma darba vadītāju saskaņošu datu ievākšanas procedūru, ieskaitot aptaujas anketu, intervijas plānu, novērošanas protokolu vai citu instrumentu galīgās versijas, kā arī dalībnieku/likumisko pārstāvju informēšanas un piekrišanas konkrēto procedūru, un neuzsākšu datu vākšanu pirms darba vadītāja apstiprinājuma saņemšanas.

Studējošā paraksts: Datums: \_\_\_\_\_\_\_\_\_\_\_\_\_\_

Paraksta atšifrējums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Aizpilda noslēguma darba vadītājs*)

Apstiprinu, ka (*atzīmēt atbilstošo*):

◻ esmu informēts par studenta plāniem minēto ētikas principu ievērošanai noslēguma darba pētījuma projekta izstrādē un piekrītu tiem;

◻ esmu informējis studentu par nepieciešamību saskaņot ar mani pētījuma datu ievākšanas procedūru, ieskaitot aptaujas anketas, intervijas plānus, novērošanas protokolus un citus instrumentus, kā arī dalībnieku/likumisko pārstāvju informēšanas un piekrišanas konkrēto procedūru, pirms datu ievākšanas sākuma;

◻ šī pētījuma veikšanai nav nepieciešams ētikas komisijas atzinums.

Noslēguma darba vadītāja paraksts: Datums: \_\_\_\_\_\_\_\_\_\_\_\_\_\_

Paraksta atšifrējums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Parakstīto pētījuma ētikas veidlapu saglabā studenta personas lietā .*

*1. pielikums*

*Pētījuma ētikas veidlapas aizpildīšanas ceļvedis*

Visi veidlapā iekļautie jautājumi ir jāizvērtē un jāapspriež ar darba vadītāju, izņemot vēstures pētījumos, uz kuriem attiecas tikai jautājumi, kas norādīti attiecīgajā vietā vadlīniju sākumā.

**Par sadaļu “A. Dalībnieku informēšanas un piekrišanas plāns”**

Informējot par pētījumu, norāda pētījuma autoru un institūciju – LU

A1 - Informējot par pētījuma mērķi, var norādīt gan konkrēto, specifisko mērķi (piemēram, *pētījuma mērķis ir noskaidrot saistību starp dažādiem lojalitātes pret organizāciju aspektiem un apmierinātību ar darbu*), gan vispārīgi formulētu mērķi, ja specifiskā mērķa formulējums var būt pārāk sarežģīts un mulsināt pētījuma dalībniekus (piemēram, *pētījuma mērķis ir noskaidrot dažādu attieksmju pret darbu savstarpējo saistību*). Izvēli, kā tieši (cik konkrēti vai vispārīgi) formulēt pētījuma mērķi, pieņem studējošais sadarbojoties ar darba vadītāju, un šis lēmums nav jāsaskaņo ar ētikas komisiju. Tomēr atsevišķos gadījumos pētījuma autoram var nākties slēpt pētījuma patieso mērķi, jo patiesā mērķa atklāšana pētījuma dalībniekiem var sistemātiski ietekmēt dalībnieku atbildes vai rīcību, un padarīt pētījuma rezultātus neizmantojamus. Piemēram, ja tiek pētīts, kā cilvēki izmanto iespēju šmaukties noteikta uzdevuma izpildē, šī mērķa atklāšana pētījuma dalībniekiem var radīt situāciju, ka dalībnieki šmaucas ievērojami retāk nekā to darītu, ja nezinātu pētījuma patieso mērķi. Šāda veida situācijās, izņēmuma kārtā, ir pieļaujami neinformēt pētījuma dalībniekus par patieso pētījuma mērķi un informēt viņus par fiktīvu pētījuma mērķi (piemēram, *pētījuma mērķis ir mērīt dalībnieku sniegumu dažādas grūtības pakāpes uzdevumu izpildē*). Ja dalībnieki netiek informēti par pētījuma patieso mērķi un tiek informēti par fiktīvu mērķi, (1) šāds lēmums ir obligāti jāsaskaņo ar ētikas komisiju, pamatojot tā nepieciešamību un (2) ir obligāti jānodrošina, ka pētījuma dalībnieki tiek informēti par pētījuma patieso mērķi pēc datu ievākšanas (dalībnieku debrīfinga procedūras ietvaros, kura arī ir jāsaskaņo ar ētikas komisiju).

A1–A4 – Dalībnieka likumiskais pārstāvis (vecāks, aizbildnis u.c.) jāiesaista informēšanā un piekrišanas procesā, ja dalībnieks ir jaunāks par 13 gadiem vai, ja tiks vākta sensitīva informācija, – par18 gadiem.

Par sensitīvo informāciju tiek uzskatīta informācija, kas atklāj rases vai etnisko piederību, politiskos uzskatus, reliģisko vai filozofisko pārliecību vai dalību arodbiedrībās, un ģenētisko datu, biometrisko datu, lai veiktu fiziskas personas unikālu identifikāciju, veselības datu vai datu par fiziskas personas dzimumdzīvi vai seksuālo orientāciju (No Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti (turpmāk – Datu aizsardzības regula) 9. panta - Īpašu kategoriju personas datu apstrāde (<https://eur-lex.europa.eu/legal-content/LV/TXT/?uri=celex%3A32016R0679)>).

Ja pētījums tiek veikts izglītības iestādē, tad students saskaņo datu vākšanu ar izglītības iestādes vadītāju un turpmāk ievēro iestādē noteikto kārtību. Studenta saziņa ar skolēnu vecākiem parasti notiek tikai ar skolas/klases audzināja starpniecību. Students ierosina adekvāti informēt vecākus un iegūt atļaujas pētījuma veikšanai, bet lēmumu par to, kā informēt vecākus, un vai tiks prasīta vispārināta vai personalizēta piekrišana bērna dalībai pētījumā, pieņem skola. Piemēram, skola varētu izlemt, ka tiks prasīta vecāku atļauja arī tad, ja pētījumā piedalās nepilngadīgi skolēni, kas ir vecāki par 13 gadiem. Principā, ja pētījumā netiek izmantoti personu identificējamie dati, tad vecāku informēšana un atļaujas saņemšana varētu būt vienkārša: piemēram, caur skolas saziņas vietni vecāki tiek informēti par pētījumu un viņiem tiek dota iespēja līdz konkrētam datumam atteikt bērna dalību tajā. Ja pētījumā tiek izmantota sensitīva informācija, students un skola vienojas, kā iegūt vecāku personificētu piekrišanu un kā to saglabāt (sk. arī komentāru uz sadaļu B3).

Informēšana var notikt, ierakstot informāciju anketas ievadā, vai izmantojot atsevišķu informēšanas un piekrišanas lapu.

A5 – Piekrišanas fiksēšana var notikt, piemēram, ar parakstu, izmantojot atsevišķu informēšanas un piekrišanas lapu, vai pievienojot šo informāciju elektroniskajās aptaujās kā pirmo izvēles jautājumu.

Informēšanas un piekrišanas paraugi pieejami šajā saitē: <https://www.ppmf.lu.lv/petnieciba/petnieciba/petijumu-etikas-komisija/> )

**Par sadaļu “B. Risku analīzes jautājumi”:**

*B2-B3 – Datu aizsardzības jautājumi*

B2 – Ja pētījuma gaitā tiks ievākti personas identificējošie dati vai/un netiks nodrošināta pētījuma dalībnieku anonimitāte, zem tabulas uzraksta brīvā formā, kā tiks nodrošināta datu uzglabāšana un konfidencialitāte, kā arī cik ilgi tie tiks saglabāti līdz to dzēšanai.

Ja tiks ievākta sensitīva informācija, zem tabulas uzraksta brīvā formā šīs informācijas apstrādes pamatojumu, atsaucoties uz Datu aizsardzības regulas 9. panta “Īpašu kategoriju personas datu apstrāde” 2. daļā minētajiem attiecīgajiem pamatojumiem.

B3 – Pētījuma dalībniekiem, kuri ir jaunāki par 13 gadiem vai, ja tiks vākta sensitīva informācija, – par 18 gadiem:

Ja **netiek** vākti ne personu identificējošie dati, ne sensitīvi dati, tad likumisko pārstāvju piekrišanas saņemšana var būt ļoti vienkārša, piemēram: caur skolas saziņas vietni tiek izsūtīta vecākiem ziņa, ka tāda aptauja/novērojums/fokusgrupu diskusija tiks veikta, ka dati tiks ievākti anonīmi, ka viedoklis tiks izmantots apkopotā veidā. Un ka, ja vecāki nepiekrīt, ka bērns piedalās šādā aptaujā, tad lai par to paziņo norādītajai kontaktpersonai līdz noteiktam laikam.

Ja tomēr tie ir personu identificējami dati vai tie ir sensitīvi dati, vai tie ir bērni ar speciālām vajadzībām, tad ir vajadzīga konkrēta vecāka/likumiskā pārstāvja parakstīta piekrišana. Tā var būt elektroniskā veidā sniegta piekrišana, ja tā ir saņemta no identificējama avota.

B4 – Darbā ar potenciālā riska grupām jāapsver, vai students ir kompetents strādāt ar pētāmo grupu, un vai viņam vajadzēs attiecīgā speciālista palīdzību. Normatīvos aktos noteikto ierobežojumu gadījumā (piemēram, veicot pētījumu ieslodzījuma vietā), jāizvērtē, vai laicīgi tiks saņemtas nepieciešamās atļaujas no kompetentajām amatpersonām.

**Par parakstu sadaļu**

Students ar parakstu apliecina, ka apņemas ievērot pētījuma ētikas plānu un saskaņot instrumentus un procedūras ar noslēguma darba vadītāju. Vadītājs ar parakstu apliecina, ka ir informēts par plānu un piekrīt tam, un ka vienojās ar studentu par tālāko sadarbību.

Ja darba vadītājs uzskata, ka ētikas komisijas atzinums ir nepieciešams, tad:

1) Bakalaura vai maģistra studiju programmas studenti sūta iesniegumu PPMF ētikas komisijai, saskaņojot pētījuma protokola saturu ar darba vadītāju (Sk. iesnieguma un protokola paraugu studentiem šeit: <https://www.ppmf.lu.lv/petnieciba/petnieciba/petijumu-etikas-komisija/>

2) Par doktorantūras studentiem atbild LU zinātņu nozaru grupas pētījumu ētikas komitejas – sk. Latvijas Universitātes Pētījumu ētikas rīcībpolitikas nr. 11 (apstiprināts ar LU Senāta 26.04.2021. lēmumu Nr. 2-3/49). Kamēr nozaru grupas pētījumu ētikas komitejas LU līmenī nav apstiprinātas un nav skaidri definētas procedūras atzinumu iegūšanai, doktorantūras studenti var vērsties pie PPMF ētikas komisijas.

*Kādos gadījumos studentiem ir nepieciešams* *PPMF ētikas komisijas par pētījumiem ar cilvēku iesaisti atzinums?* Atzinumu vajadzību izvērtē darba vadītājs. Orientējoši, atzinums var būt vajadzīgs šādos gadījumos:

* Iestāde, kurā tiks veikts empīriskais pētījums, prasa oficiālu pētījuma ētikas atzinumu.
* Pētījumu paredzēts publicēt zinātniskā izdevumā, kurā atzinums ir vajadzīgs.
* A sadaļā darba vadītājs nav saskaņojis kādu no jautājumiem, jo pastāv neskaidrība par studenta piedāvāto procedūru atbilstību ētikas principiem
* B sadaļā tika identificēts risks, bet darba vadītājs nav saskaņojis riska novēršanas plānu, jo pastāv neskaidrība par studenta piedāvāto procedūru atbilstību ētikas principiem.
* u.c.

Parakstīto pētījuma ētikas veidlapu (un atzinumu, ja vajadzīgs) saglabā studenta personas lietā.

Katra studiju programmā varētu precizēt konkrēto brīdi vai termiņu, kad aizpildītā veidlapa tiek iesniegta (kopā ar atzinumu, ja vajadzīgs), vienmēr pirms empīriskā pētījuma sākšanas.

Students apliecina pētījuma ētikas plāna ievērošanu noslēguma darba dokumentārajā lapā. Ja pētījuma ētikas atzinums tika iegūts, norāda arī atzinuma numuru turpat.

Studenta iespējamos pētniecības ētikas pārkāpumus pēc fakultātes vadības lūguma izvērtē ētikas komisija un lieta iet tālāk izskatīšanai pie studiju programmas direktora attiecīga lēmuma pieņemšanai.

Neskaidrību gadījumā šīs ētikas veidlapas aizpildīšanas procesā sazināties ar PPMF ētikas komisijas par pētījumiem ar cilvēku iesaisti: [etika.ppmf@lu.lv](mailto:etika.ppmf@lu.lv)